Auditor's report — AMATA, period 2025 (audited, opinion: unqualified)
Auditor firm: PwC
Signing partner: บุญเลิศ  กมลชนกกุล

บริษัท อมตะ คอร์ปอเรชัน จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2568

รายงานของผู้สอบบัญชีรับอนุญาต

เสนอ  ผู้ถือหุ้นและคณะกรรมการของบริษัท อมตะ คอร์ปอเรชัน จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท อมตะ คอร์ปอเรชัน จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2568 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2568

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนด
โดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตาม
ความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

เรื่องอื่น

งบการเงินรวมของกลุ่มกิจการและงบการเงินเฉพาะกิจการของบริษัทสำหรับปีสิ้นสุดวันที่ 31 ธันวาคม พ.ศ. 2567 ที่แสดงเปรียบเทียบตรวจสอบโดยผู้สอบบัญชีอื่นซึ่งแสดงความเห็นอย่างไม่มีเงื่อนไขตามรายงานลงวันที่ 27 กุมภาพันธ์ พ.ศ. 2568

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบ
ของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูล
ที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

วางแผนและปฏิบัติงานตรวจสอบกลุ่มกิจการเพื่อให้ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการหรือหน่วยธุรกิจภายในกลุ่มกิจการเพื่อใช้เป็นเกณฑ์ในการแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการสอบทานงานตรวจสอบที่ทำเพื่อวัตถุประสงค์ของการตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน หากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า (ถ้ามี)

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวม
และงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้
ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์
ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

บุญเลิศ  กมลชนกกุล

ผู้สอบบัญชีรับอนุญาตเลขที่ 5339

กรุงเทพมหานคร

2 มีนาคม พ.ศ. 2569

| เรื่องสำคัญในการตรวจสอบ | วิธีการตรวจสอบ |

|  |  |

| การรับรู้รายได้จากการขายอสังหาริมทรัพย์และรายได้ค่าสาธารณูปโภค |  |

|  |  |

| กลุ่มกิจการมีรายได้จากการขายและการให้บริการหลายประเภท โดยมีรายได้หลักคือรายได้จากการขายอสังหาริมทรัพย์และรายได้ค่าสาธารณูปโภค ซึ่งถือเป็นรายได้ที่สำคัญ โดยในปี พ.ศ. 2568 กลุ่มกิจการรับรู้รายได้จากการขายอสังหาริมทรัพย์และรายได้ค่าสาธารณูปโภคในงบการเงินรวมจำนวน 8,703 ล้านบาท และ 4,545 ล้านบาท ตามลำดับ การรับรู้รายได้ของกลุ่มกิจการเป็นตามที่ได้เปิดเผยไว้ในหมายเหตุประกอบงบการเงินข้อ 5.15 เรื่องนโยบายการบัญชีสำหรับการรับรู้รายได้   ข้าพเจ้าให้ความสำคัญในการตรวจสอบการรับรู้รายได้จากการขายอสังหาริมทรัพย์และรายได้ค่าสาธารณูปโภค เนื่องจากเป็นรายการที่มีสาระสำคัญต่องบการเงินรวม และพิจารณาว่ามีความเสี่ยงเกี่ยวกับการเกิดขึ้นจริงของรายการ การรับรู้รายได้ในรอบระยะเวลาบัญชีที่ได้โอนการควบคุมในสินค้าหรือการให้บริการให้แก่ลูกค้า และการรับรู้รายได้ในจำนวนที่ถูกต้อง นอกจากนี้ ส่วนหนึ่งของรายได้ข้างต้นเป็นรายการที่เกิดขึ้นในบริษัทย่อยที่มีส่วนการดำเนินงานซึ่งตั้งอยู่ที่ต่างประเทศ | วิธีการปฏิบัติงานสำหรับเรื่องสำคัญของข้าพเจ้าประกอบด้วย  ทำความเข้าใจ ประเมินและทดสอบการควบคุมภายใน ที่สำคัญของวงจรรายได้และลูกหนี้ของกลุ่มกิจการ ประเมินความเหมาะสมของนโยบายการบัญชีสำหรับการรับรู้รายได้ที่กลุ่มกิจการใช้ ตามมาตรฐานการรายงานทางการเงินฉบับที่ 15 เรื่อง รายได้จากสัญญาที่ทำกับลูกค้า ทดสอบการรับรู้รายได้ตามหลักการโอนการควบคุม โดยสุ่มรายการเพื่อตรวจสอบเอกสารประกอบรายการขายอสังหาริมทรัพย์และรายได้ค่าสาธารณูปโภคที่เกิดขึ้นในระหว่างปี เช่น สัญญาซื้อขาย เอกสารการโอนที่ดินและเอกสารประกอบที่เกี่ยวข้อง ใบแจ้งหนี้ค่าสาธารณูปโภค ใบเสร็จรับเงิน รวมถึงใบแจ้งยอดเงินฝากในบัญชีธนาคาร ส่งหนังสือยืนยันยอดลูกหนี้การค้าเพื่อประเมินว่ารายได้ที่กลุ่มกิจการได้รับรู้เป็นรายการที่เกิดขึ้นจริง ทดสอบรายการรายได้ที่เกิดขึ้นในช่วงใกล้วันสิ้นรอบระยะเวลาบัญชี โดยกำหนดช่วงเวลาก่อนและหลังวันที่ในรายงานตามความเสี่ยง ซึ่งประเมินจากเงื่อนไขตามข้อตกลงของการส่งมอบสินค้าและบริการแต่ละประเภท เพื่อประเมินว่ากลุ่มกิจการบันทึกรายการรายได้ในงวดที่เหมาะสม ข้าพเจ้าได้กำหนดวิธีการในการทำงานร่วมกันกับผู้สอบบัญชีของบริษัทย่อยในต่างประเทศ เพื่อให้ได้รับหลักฐานการสอบบัญชีที่เหมาะสมอย่างเพียงพอเกี่ยวกับรายได้ที่เกิดขึ้นในบริษัทย่อยที่มีส่วนงานดำเนินงานที่สำคัญ ซึ่งตั้งอยู่ที่ต่างประเทศ  จากการปฏิบัติงานตามวิธีการข้างต้น ข้าพเจ้าพบว่ากลุ่มกิจการรับรู้รายได้จากการขายอสังหาริมทรัพย์และรายได้ค่าสาธารณูปโภคสอดคล้องกับนโยบายการบัญชีเกี่ยวกับการรับรู้รายได้ และสอดคล้องกับหลักฐานการสอบบัญชีที่ได้รับ |

|  |  |

| เรื่องสำคัญในการตรวจสอบ | วิธีการตรวจสอบ |

|  |  |

| เงินจ่ายล่วงหน้าค่าสิทธิในการใช้ที่ดิน |  |

|  |  |

| อ้างถึงหมายเหตุประกอบงบการเงินข้อ 5.7 เรื่องนโยบายการบัญชีสำหรับที่ดินรอการพัฒนาและเงินจ่ายล่วงหน้าค่าสิทธิในการใช้ที่ดิน และหมายเหตุประกอบงบการเงินข้อ 22 เงินจ่ายล่วงหน้าค่าสิทธิในการใช้ที่ดิน   ณ วันที่ 31 ธันวาคม พ.ศ. 2568 กลุ่มกิจการมีเงินจ่ายล่วงหน้าค่าสิทธิในการใช้ที่ดินในงบฐานะการเงินรวม จำนวน 6,790 ล้านบาท ส่วนใหญ่เป็นต้นทุนที่จ่ายไปเพื่อให้ได้มาซึ่งสิทธิในการใช้ที่ดินเพื่อพัฒนาเป็นนิคมอุตสาหกรรมในอนาคตของบริษัทย่อยในประเทศเวียดนามและสาธารณรัฐประชาธิปไตยประชาชนลาว ซึ่งปัจจุบันยังอยู่ในกระบวนการโอนสิทธิในการใช้ที่ดินกลุ่มดังกล่าวมาเป็นของบริษัทย่อย   ข้าพเจ้าให้ความสำคัญในการตรวจสอบรายการดังกล่าว เนื่องจากมูลค่าเงินจ่ายล่วงหน้าค่าสิทธิในการใช้ที่ดินมีสาระสำคัญต่องบการเงินรวม และการประเมินมูลค่าเงินจ่ายล่วงหน้าค่าสิทธิในการใช้ที่ดินเกี่ยวข้องกับการพิจารณาต้นทุนทางตรงที่เกี่ยวข้อง อีกทั้งยังมีขั้นตอนการดำเนินการและปัจจัยภายนอกที่เกี่ยวข้องในการได้มาซึ่งสิทธิในการใช้ที่ดิน ซึ่งอาจส่งผลกระทบต่อการวัดมูลค่า รวมถึงสิทธิในเงินจ่ายล่วงหน้าค่าสิทธิในการใช้ที่ดินดังกล่าว | วิธีการปฏิบัติงานสำหรับเรื่องสำคัญของข้าพเจ้า ซึ่งได้กำหนดวิธีการทำงานร่วมกันกับผู้สอบบัญชีของบริษัทย่อยในต่างประเทศ ประกอบด้วย  ทำความเข้าใจและประเมินระบบการควบคุมภายในที่สำคัญ ซึ่งเกี่ยวข้องกับกระบวนการในการได้มาซึ่งสิทธิในการใช้ที่ดิน  ทดสอบรายการจ่ายเงิน โดยสุ่มเลือกตัวอย่างรายการเพื่อประเมินความเหมาะสมของการรับรู้รายการเงินจ่ายล่วงหน้าค่าสิทธิในการใช้ที่ดิน รวมถึงการตรวจสอบเอกสารประกอบที่เกี่ยวข้อง เช่น สัญญา เอกสารการอนุมัติการจ่ายเงิน ที่เกี่ยวข้อง ใบสำคัญจ่ายและหลักฐานการโอนเงิน เป็นต้น ทดสอบการมีสิทธิและการควบคุมในรายการเงินจ่ายล่วงหน้าค่าสิทธิในการใช้ที่ดิน ณ วันที่สิ้นรอบระยะเวลารายงาน  โดยตรวจสอบสัญญาเอกสารสิทธิ เช่น สัญญาซื้อขาย สัญญาได้มาซึ่งสิทธิในการใช้ที่ดิน หนังสือแสดงสิทธิ เป็นต้น ประเมินการพิจารณามูลค่าสุทธิที่จะได้รับ (NRV) ของเงินจ่ายล่วงหน้าค่าสิทธิในการใช้ที่ดิน ณ วันที่สิ้นรอบระยะเวลารายงานของฝ่ายบริหาร ประเมินความเหมาะสมของการจัดประเภทในงบการเงินและการเปิดเผยข้อมูลในหมายเหตุประกอบงบการเงินที่เกี่ยวข้อง   จากการปฏิบัติงานตามวิธีการข้างต้น ข้าพเจ้าพบว่าเงินจ่ายล่วงหน้าค่าสิทธิในการใช้ที่ดิน รับรู้รายการและแสดงมูลค่าใน งบการเงินสอดคล้องกับนโยบายการบัญชีที่เกี่ยวข้อง และสอดคล้องกับหลักฐานการสอบบัญชีที่ได้รับ |

|  |  |